### Beslutninger

Fremsendes til Magistratsafdelingen for Teknik og Miljø med henblik på udarbejdelse af en indstilling, jf. byrådets vedtagelse i mødet den 1. december 2022 om magistratsbehandling af forslaget.

Sagen bedes tilbagesendt byrådet via Magistraten.

###

BESLUTNINGSFORSLAG FRA EL OG JAKOB SØGAARD CLAUSEN

Den sydlige del af [adresse] dækker vejen mellem rundkørslen ved [adresse] og [adresse]. Det er et område, hvor der de seneste år er sket stor byudvikling, og hvor mere er på vej.

[adresse] fungerer som en central færdselsåre der forbinder en stor del af det nordlige [adresse] samt [adresse] med den centrale del af [adresse]. Det betyder rigtig meget trafik. De fleste der kører på [adresse] har prøvet at holde stille på vejen. Vejen er udfordret på kapaciteten og det giver farlige situationer og meget vejstøj til vejens naboer. Vejen fungerer desuden som skolevej for mange børn, hvorfor trafiksikkerheden også bør øges.

På den del af [adresse], som ligger syd for [adresse], kørte der i 2020 i gennemsnit 17.100 biler. Dette antal forventes at være stedet til 23.000 biler dagligt i 2030.

Til et borgermøde d. 25. oktober 2022 om den aktuelle lokalplan 1119 stod det klart, at mange beboere langs den sydlige del af [adresse] ønsker en trafikal fredeliggørelse af vejen, at få sænket hastigheden og dæmpet støjen.

Teknik og Miljø har allerede igangsat flere tiltag i forbindelse med de nye lokalplaner for området, og arbejder også på en større plan for, hvordan [adresse] kan fredeliggøres samtidig med, at trafikken kan glide bedre. En plan der blandt andet omfatter bud på ombygning af rundkørsel, etablering af lysanlæg samt etablering af helleanlæg midt på [adresse]. Denne plan forventes dog først klar i midten af 2024, hvorefter der skal ske prioritering af midler til anlægsinvesteringer.

Enhedslisten og Jonathan Vestergaard ønsker at processen speedes op, og at der allerede nu iværksættes tiltag på den sydlige del af [adresse] til gavn for områdets beboere og alle andre brugere af vejen - bilister såvel som cyklister.

Enhedslisten og Jonathan Vestergaard foreslår derfor følgende:

- At Teknik og Miljø prioriterer arbejdet med planen for den sydlige del af [adresse], så den kan præsenteres for byrådet i løbet af 2023

- At Teknik og Miljø retter henvendelse til Østjyllands Politi med henblik på at få sænket fartgrænsen fra 60 km/t til 50 km/t på den sydlige del af [adresse]

- At Teknik og Miljø i samarbejde med Østjyllands Politi indfører forbud mod gennemkørsel af tunge køretøjer på strækningen. Disse skal i stedet bruge [adresse]Grenåvej

Arbejdet forudsættes gennemført i tæt samarbejde med fællesråd, grundejerforeninger og andre interesserede borgere.

[adresse] d. 21. november 2022

Formand for Teknisk Udvalg, Bettina Lauridsen, Enhedslisten

Medlem af Teknisk Udvalg, Jonathan Vestergaard, Uden for parti

INDSTILLING FRA MAGISTRATSAFDELINGEN FOR TEKNIK OG MILJØ

Svar på forslag fra EL og Jonathan Vestergaard om fredeliggørelse af den sydlige del af [adresse]

### Resume

Efter ønske fra Enhedslisten og Jonathan Vestergaard forelægges Byrådet denne indstilling om mulighederne for fremskyndelse af fredeliggørelse for den sydlige del af [adresse].

Teknik og Miljø vurderer, at trafikplanen ikke kan fremskyndes, da området stadig er påvirket af byggeplads-kørsel og trafikken stadig stabiliserer sig. Når den er stabiliseret, kan nye trafiktællinger gennemføres. Samtidig er det nødvendigt at se på hele [adresse], da tiltag på den sydlige delstrækning kan forværre situationen på den nordlige delstrækning, som ikke kan håndtere yderligere belastning. Det er derudover nødvendigt at inddrage Vejdirektoratets kommende trafikale analyse for den nordlige strækning.

Det videre arbejde bør derfor afvente trafiktal for 2023 og trængselsanalysen for fordelerringen. Herefter vil Teknik og Miljø igangsætte arbejdet med trafikplan. Det vurderes ikke muligt at kunne fremlægge resultaterne før 2024.

Teknik og Miljø igangsætter dog dialog med politiet om hastighedsnedsættelse på 50 km/t på strækningen.

### Beslutningspunkter

Det indstilles:

At 1) der i 2023 igangsættes dialog med Østjyllands Politi vedrørende hastighedsnedsættelse til 50 km/t på strækningen og at det om muligt implementeres i 2023.

At 2) der udarbejdes en sammenhængende trafikplan for området, der belyser muligheder og konsekvenser af en fredeliggørelse af den sydlige del af [adresse], som kan præsenteres for byrådet ultimo 2024.

### Borgmesterens Afdelings påtegning

Fremsendes til Magistraten. Borgmesterens Afdeling har ingen bemærkninger til indstillingen.

### Sagsforløb

Udvalg: Magistraten

Dato: 20-02-2023

Laust Jørgensen:

Fremsendes til [adresse] med bemærkning, at Magistraten i mødet den 20. februar 2023 anbefaler, at byrådet tiltræder Magistratsafdelingen for Teknik og Miljøs indstilling af 7. februar 2023.

Bo Overgaard tog forbehold.

Rådmand Nikolaj Jepsen var forhindret i at deltage i sagens behandling.

Udvalg: [adresse]

Dato: 08-03-2023

Laust Jørgensen: 4

Tilbagesendes Magistratsafdelingen for Teknik og Miljø med bemærkning, at byrådet i sit møde den 8. marts 2023 har vedtaget Magistratens foranstående indstilling af 20. februar 2023.

Bettina Lauridsen fra Enhedslisten de Rød-Grønne og Danmarksdemokraternes byrådsgruppe henholder sig til det oprindelige forslag.